De Ferschweiler Plateau, op deem ënner anerem d'Uertschafte Ferschweiler an Ernzen leien, ass en Héichplateau an der Verbandsgemeng Südeifel am Äifelkrees Béibreg-Prüm a Rheinland-Pfalz. Landschaftlech zielt en zu der Südäifel; geologesch gesinn läit en um Lëtzebuerger Sandsteen (Hettangien) an ass souzesoen de Pendant zu der Klenger Lëtzebuerger Schwäiz déisäit der Sauer.